Komission asetus (ETY) N:o 2351/91, annettu 30 päivänä heinäkuuta 1991, yksityiskohtaisista säännöistä, joita sovelletaan interventioelimen hallussaan pitämän riisin ostoon elintarvikeavun toimittamiseksi



Virallinen lehti nro L 214 , 02/08/1991 s. 0051 - 0053

Suomenk. erityispainos Alue 3 Nide 38 s. 0115

Ruotsink. erityispainos Alue 3 Nide 38 s. 0115



KOMISSION ASETUS (ETY) N:o 2351/91, annettu 30 päivänä heinäkuuta 1991, yksityiskohtaisista säännöistä, joita sovelletaan interventioelimen hallussaan pitämän riisin ostoon elintarvikeavun toimittamiseksi EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(1), sellaisena kuin se on viimeksi muutettuna asetuksella (ETY) N:o 1806/89(2), ja erityisesti sen 5 artiklan 5 kohdan, ottaa huomioon riisimarkkinoiden intervention yleisistä säännöistä 21 päivänä kesäkuuta 1976 annetun neuvoston asetuksen (ETY) N:o 1424/76(3), sellaisena kuin se on viimeksi muutettuna asetuksella (ETY) N:o 794/91(4), ja erityisesti sen 4 artiklan 2 kohdan, sekä katsoo, että ostettaessa riisiä interventioelimiltä elintarvikeavun toimittamiseksi joko kansainvälisten yleissopimuksien tai muiden lisäohjelmien mukaisesti noudatetaan ennakolta määritettyjä hintaehtoja ja yksityiskohtaisia sääntöjä, jotta mahdollistettaisiin asianomaisten osallistuminen elintarvikeaputoimitusten myöntämismenettelyyn parhailla mahdollisilla edellytyksillä, heille olisi tarjottava mahdollisuus tutkia omalla kustannuksellaan tuotteen laatu ja ominaisuudet ennen tarjousten jättämiselle vahvistetun määräajan päättymistä, toimenpiteiden helpottamiseksi ostohakemuksen on sisällettävä kaikki tuotteen tunnistamiseksi tarvittavat tiedot, yhteisön markkinoiden häiriöiden välttämiseksi sekä yhteisön taloudellisten toimijoiden välisen kilpailun mahdollisten vääristymien välttämiseksi julkisiin varastoihin varastoitujen tavaroiden ostohinta on määritettävä selkeästi ja kaikkien tarjouksen tekijöiden on saatava siitä tieto etukäteen; nämä vaatimukset huomioon ottaen olisi säädettävä, että elintarvikeaputoimituksen toimittaakseen saaneen tarjouksen tekijän ostamista tavaroista maksetaan asetuksen (ETY) N:o 1418/76 5 artiklan 2 kohdan mukaisesti määritetty interventio-ostohinta, jotta sopimuksen tekemisen jälkeen ei muutettaisi kilpailun edellytyksiä, jotka ovat voimassa tehtäessä tarjouksia elintarvikeaputoimitusten myöntämiseksi, olisi säädettävä poikkeuksellisesti, että tiettyjä menetelmiä hintojen tarkistamiseksi ostosopimuksen tekemispäivän tai tavaran noutopäivän perusteella ei sovelleta, yleisistä säännöistä yhteisön elintarvikeapuna toimitettavien tuotteiden hankkimiseksi yhteisössä 8 päivänä heinäkuuta 1987 annetun komission asetuksen (ETY) N:o 2200/87(5) 4 artiklassa säädetään, että hyväksytyn tarjouksen tekijän on mahdollista toimittaa yhteisön elintarvikeaputoimituksena julkisista varastoista peräisin olevien tavaroiden tai niistä valmistettujen tavaroiden sijasta markkinoilta hankittuja tavaroita tai niistä valmistettuja tavaroita, jos hän kuitenkin ostaa tarjouskilpailuilmoituksessa mainitut tavarat; viimeksi mainitun vaatimuksen noudattaminen on ensisijaista toisaalta julkisten varastojen tervehdyttämistavoitteen saavuttamiseksi ja toisaalta taloudellisten toimijoiden tasa-arvoisuuden varmistamiseksi toimitusten myöntämismenettelyssä; tämän vuoksi olisi säädettävä, että hyväksytyn tarjouksen tekijän on annettava erityinen vakuus sen varmistamiseksi, että hän noudattaa velvollisuutta maksaa ostohinta kyseiselle interventioelimelle lyhyen ajan kuluessa; tämän vuoksi saman tavoitteen saavuttamiseksi olisi säädettävä, että jos ostohakemusta ei esitetä interventioelimelle edellä säädettyjen edellytysten mukaisesti, seurauksena on edellä mainitun asetuksen (ETY) N:o 2200/87 12 artiklan mukaisesti annetun, elintarvikeavun toimitukseen liittyvän vakuuden menettäminen; tämän erityisvakuuden antamisessa ja vapauttamisessa olisi sovellettava maataloustuotteiden vakuusjärjestelmän soveltamista koskevista yhteisistä soveltamissäännöistä 22 päivänä heinäkuuta 1985 annetun komission asetuksen (ETY) N:o 2220/85(6), sellaisena kuin se on viimeksi muutettuna asetuksella (ETY) N:o 3745/89(7), säännöksiä, yhteisön elintarvikeavun toimittamiseen sovelletaan erityistä valvontajärjestelmää, minkä vuoksi interventiosta peräisin olevien tuotteiden käytön ja/tai määräpaikan valvontaa koskevista yhteisistä yksityiskohtaisista säännöistä 16 päivänä helmikuuta 1988 annetun komission asetuksen (ETY) N:o 569/88(8), sellaisena kuin se on viimeksi muutettuna asetuksella (ETY) N:o 2322/91(9), säännöksiä ei ole tarpeen soveltaa, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Interventioelimen hallussaan pitämä riisi ostetaan, asetuksen (ETY) N:o 1424/76 4 artiklan 2 kohdassa tarkoitetun elintarvikeaputoimituksen suorittamiseksi, tämän asetuksen mukaisesti. Neuvoston asetuksen (ETY) N:o 3972/86(10) 5 ja 6 artiklan mukaisen yhteisön elintarvikeaputoimituksen suorittamisesta annettuja 2 7 artiklan säännöksiä sovelletaan soveltuvin osin ensimmäisessä alakohdassa myös tarkoitettuun kansalliseen elintarvikeapuun, jollei viimeksi mainitun avun järjestämistä ja jakamista koskevista kansallisista erityistoimenpiteistä muuta johdu. 2 artikla Asianomainen interventioelin saattaa käyttöön 1 artiklassa tarkoitettua toimitusta varten tavaran, joka vastaa tarjouskilpailuilmoituksessa tai tarjouskilpailukutsussa vahvistettuja ominaisuuksia. Interventioelin toteuttaa tarpeelliset toimenpiteet, jotta kaikki taloudelliset toimijat, jotka ovat kiinnostuneita tarjouksen tekemisestä toimituksen myöntämismenettelyssä, voisivat heti tarjouskilpailuilmoituksen julkaisemisen tai tarjouskilpailukutsun vastaanottamisen jälkeen tutkia hankittavasta tuotteesta otettuja näytteitä omalla kustannuksellaan. Tutkimuspyynnöt voidaan esittää ja näytteiden otto voidaan suorittaa ainoastaan ennen tarjousten jättämiselle edellä tarkoitettua menettelyä noudattaen vahvistetun määräajan päättymistä. 3 artikla 1 Elintarvikeaputoimituksen myöntämistä seuraavan kuuden arkipäivän kuluessa kyseinen taloudellinen toimija esittää interventioelimelle kirjallisen viestinnän keinoin ostohakemuksen, joka koskee toimijan toimitettavakseen saamien erien määrää. Hakemuksessa on oltava: a) hakijan nimi ja osoite, b) viittaus yhteisön elintarvikeapua koskevaan toimintaan sekä taloudellisen toimijan toimitettavakseen saaman erityisen erän tai saamien erityisten erien numero. 2 Hakemukseen on liitettävä todiste siitä, että asianomainen on saanut kyseisen toimituksen toimitettavakseen. Tällainen todiste on jäljennös komission hänelle toimittamasta, toimituksen myöntämistä koskevasta ilmoituksesta. 3 Ostohakemus on hyväksyttävä ainoastaan, jos se on 1 ja 2 kohdan säännösten mukainen ja jos siihen on liitetty todiste: - siitä, että hakija on antanut asetuksen (ETY) N:o 2220/85 III osaston säännösten mukaisesti vakuuden, jonka summa on samansuuruinen kuin 5 artiklan mukaisesti määritetty kyseisen riisierän tai kyseisten riisierien ostohinta, - siitä, että tuotteelle ja elintarvikeapuna toimitettavalle määrälle on haettu vientitodistusta komission asetuksen (ETY) N:o 891/89(11) 6 artiklan mukaisesti. 4 Jos ostohakemusta ei esitetä 1 kohdassa tarkoitetussa määräajassa, vakuus, joka on annettu asetuksen (ETY) N:o 2200/87 12 artiklan mukaisesti tarjouskilpailuilmoituksessa tai tarjouskilpailukutsussa määritellyin edellytyksin, menetetään, lukuun ottamatta tapauksia, joissa on ylivoimainen este. 4 artikla Interventioelin antaa ostohakemuksen jättöpäivää seuraavan kolmen arkipäivän kuluessa hakijalle kirjallisen televiestinnän muodossa tiedon hakemuksen hyväksymisestä, jos tämä hakemus on 3 artiklan säännösten mukainen. 5 artikla 1 Kyseisen riisin ostohinta on asetuksen (ETY) N:o 1418/76 5 artiklan 2 kohdassa tarkoitettu interventio-ostohinta, joka on voimassa elintarvikeapuna toimittamista koskevassa tarjouskilpailussa esitettävien tarjousten jättämisen viimeisenä määräpäivänä ja jota ei ole tarkistettu tuotteen laadun mukaan. Tätä hintaa ei ole myöskään tarkistettu sen päivämäärän mukaan, jolloin tuote tosiasiallisesti viedään pois interventioelimen hallusta. Hinta koskee tavaraa, joka on lastattu irtotavarana kulkuneuvoon varaston ulkopuolella. 2 Ostohintaan sovellettava muuntokurssi on tarjousten tekemiselle vahvistetun määräajan päättymispäivänä voimassa oleva maatalouden muuntokurssi. 6 artikla 1 Ostaja maksaa interventioelimelle riisin ostohinnan ennen tavaran noutamista kolmenkymmenen päivän kuluessa 4 artiklassa tarkoitetusta hakemuksen hyväksymistä koskevasta ilmoituksesta. Tavara voidaan noutaa osissa ensimmäisessä alakohdassa tarkoitetussa määräajassa interventioelimen kanssa sovittavalla tavalla; tällaisessa tapauksessa maksaminen tapahtuu maksuerissä tavaran noutamisen tosiasiallisen aikataulun huomioon ottamiseksi. Ostohinnan maksaminen on asetuksen (ETY) N:o 2220/85 20 artiklassa tarkoitettu ensisijainen vaatimus. 2 Vahingot ja varastointikustannukset riisin osalta, jota ei ole noudettu 1 kohdassa tarkoitetussa määräajassa, ovat ostajan vastuulla. 7 artikla Edellä 3 artiklan 3 kohdan ensimmäisessä luetelmakohdassa tarkoitettu vakuus vapautetaan asetuksen (ETY) N:o 2220/85 V osaston säännösten mukaisesti. 8 artikla Komissio toimittaa kyseiselle interventioelimelle toimituksen myöntämistä seuraavien kolmen työpäivän kuluessa kaikki ostotoimen moitteettomaan suorittamiseen tarvittavat tiedot ja erityisesti sen henkilön nimen tai niiden henkilöiden nimet, jotka ovat saaneet toimitettavakseen yhteisön elintarvikeavun toimittamista varten hankittavat erät. 9 artikla Interventioelimen hallussaan pitämien tuotteiden avulla toteutettavan kansallisen elintarvikeavun osalta kansallinen toimivaltainen viranomainen ilmoittaa viipymättä komissiolle, vähintään kahdeksan työpäivää ennen toimenpiteiden toteuttamista, tarkoitettua hankintaa koskevat tiedot, erityisesti tuotteen ominaisuudet, määrän, suunnitellun hankintakauden ja toimituksen määräpaikan. 10 artikla Tämän asetuksen mukaisesti tehtyihin ostoihin interventioelimiltä ei sovelleta asetuksen (ETY) N:o 569/88 säännöksiä. 11 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 166, 25.6.1976, s. 1 (2) EYVL N:o L 177, 24.6.1989, s. 1 (3) EYVL N:o L 166, 25.6.1976, s. 24 (4) EYVL N:o L 82, 28.3.1991, s. 5 (5) EYVL N:o L 204, 25.7.1987, s. 1 (6) EYVL N:o L 205, 3.8.1985, s. 1 (7) EYVL N:o L 364, 14.12.1989, s. 54 (8) EYVL N:o L 55, 1.3.1988, s. 1 (9) EYVL N:o L 213, 1.8.1991, s. 64 (10) EYVL N:o L 370, 30.12.1986, s. 1 (11) EYVL N:o L 94, 7.4.1989, s. 13